CELEX: 62010TN0151
Language: hu
Date: 2010-04-01 00:00:00
Title: T-151/10. sz. ügy: 2010. április 1-jén benyújtott kereset — Bank Nederlandse Gemeenten kontra Bizottság

5.6.2010   
            
            
               HU
            
            
               Az Európai Unió Hivatalos Lapja
            
            
               C 148/43
            
         2010. április 1-jén benyújtott kereset — Bank Nederlandse Gemeenten kontra Bizottság
   (T-151/10. sz. ügy)
   2010/C 148/72
   Az eljárás nyelve: holland
   
      Felek
   
   
      Felperes: Bank Nederlandse Gemeenten NV (Hága, Hollandia) (képviselő: B. Drijber ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a Bizottság 2009. december 15-én hozott C(2009) 9963 határozatát annyiban, amennyiben a Bizottság abban megállapítja, hogy a lakásépítő szövetkezetek azon lehetősége, hogy a Bank Nederlandse Gemeenten NV-től kölcsönt vegyenek fel, az EUMSZ 107. cikk (1) bekezdése értelmében állami támogatásnak minősül;
            
         
               —
            
            
               a Törvényszék a Bizottságot kötelezze a költségek viselésére.
            
         
      Jogalapok és fontosabb érvek
   
   A kereset a Bizottság 2009. december 15-én hozott, az E 2/2005 és N 642/2009. sz. állami támogatásról (Hollandia — létező támogatások és különleges projekttámogatások lakásépítő szövetkezetek részére) szóló C(2009) 9963 végleges határozatának részleges megsemmisítésére irányul.
   Először is a megtámadott határozat az EUMSZ 107. cikk (1) bekezdésébe ütközik, mivel a Bizottság azon következtetése, hogy a felperes által felvett kölcsönök állami támogatást valósítanak meg, a betudhatóságra vonatkozó feltétel téves értelmezésén alapul.
   Másodsorban a megtámadott határozat az EUMSZ 107. cikk (1) bekezdésébe ütközik, mivel a Bizottság azon következtését, amely szerint a felperesnek nem a piaci feltételeknek megfelelően nyújtottak kölcsönöket, és ebből kifolyólag kedvezménynek minősülnek, a tények téves értékelésére alapította.
   Harmadrészt megsértették az indokolási és gondossági kötelezettséget, amennyiben a Bizottság a holland hatóságoknak a felperesnek nyújtott kölcsönökre vonatkozó érvét figyelmen kívül hagyva bármiféle vizsgálat nélkül határozott úgy, hogy a kölcsönök állami támogatások.